ይኸውን ዶኾን ብርሃን ከሪኣ ንዓይነይ" እናበለ ጭንቅን መሪር ስቓዩን፡ እናስቆንቆነ ዘዜሞ። 'ማሰን መልቀስን' ኣብ ምስናድ ዝወፈረ ደራሲ ምንጪ ስእሊ, Zafu Kiros ብርሃኑ፡ ልዕሊ ሽሕ ዝኾኑ እሱራት ኣብ መረባ ይድቀሱ ከምዝነበሩ ይዝክር። ኣጋጣሚ ምስ ኪሮስ ጥቃ ንጥቓ እዮም ዝድቅሱ ነይሮም። ኩሉ ነገር ድማ የውገዖ ነበረ። "ኪሮስ ካብ ሙዚቃ ክእለቱ ንላዕሊ፡ ተጻዋቲ፡ ወግዐኛን በዓል ላዛን እዩ። ኣብቲ ናይ ስቓይ ጊዜ ወግዒ እናምጸአ የረሳሰዐናን የስሕቐናን ነይሩ" ይብል። ኣብ መንጎ ዋዛ ግን፡ ገለ ብዛዕባ ወጽዓ ሕውስ የብል ነይሩ። ሓደ መዓልቲ፡ ኣብ ጥቐኦም ዝድቅስ እሱር "ኪሮስ ሎሚ'ውን ኣይገደፈካን'ድዩ ብዛዕባ ጭቆና ተውግዕ ኣለኻ?" ኢሉ ይሓቶ። ገለ ሰባት ከምዚ ሓስዮም፤ ንካልኦት እሱራት ኣጸሊሞም ቀልጢፎም ይወጽኡ ነይሮም፤ ይበሃል። ኪሮስ ግን፡ "ስማዕ እንዶ ሓወይ፡ ፖለቲካዊ እምነት'ኮ እርሳስ ኣይኮነን!" ክብል መሊስሉ ይብል ብርሃኑ። 'መቶ'ለቃ' ደስታ፡ ዝበሃል ሓላፊ ናይቲ ቤት ማእሰርቲ ንኪሮስ ይፈልጦ ነይሩ። እቲ ሓላፊ፡ ንዝፈልጦ ሰብ መቕጻዕቲ የኽብድ ስለዝነበረ፡ ንኪሮስ እውን ኣይመሓሮን። እኳደኣስ፡ ኪሮስ ኣብ መዝገብ እቶም ክቕተሉ ኣለዎም ዝተብሃሉ ሰፊሩ ምንባሩ፡ ብርሃኑ የዘንቱ። ሓደ ኣጋጣሚ ግን ተፈጢሩ። ዓወት ኲናት ዓድዋ ይኽበር ነይሩ። ኣብ ድሮ እቲ በዓል ሓንቲ ግጥሚ ጽሒፉ ንኣርባዕተ መሓዝቱ ኣንቢብሎም። "ንዘክሮም ናይ ቀደም ወለዲ ሓጺራቶም ዘጽንሑልና ዓዲ ንሓልዋ ብግዲ ብውዲ" ብጽባሒትኡ ኩሎም እቶም ሓለፍቲ ናብ 'ባሎኒ' ነቲ በዓል ከኽብሩ ከይዶም እናሃለዉ፡ ኪሮስ 'እዚ በዓልና እዩ፤ ንሕና'ውን ነኽብሮ" ኢሉ የለዓዕል። ተስማሚዖም። እቲ ግጥሚ ኣብኡ የንብበሎም እሞ፡ ጣቕዒት ብጣቐዕዒት ዕንጽራር ይገብሩዋ። እቶም ሓለፍቲ ካድረታት ነዚ ሰሚዖምዎ። ኪሮስ፡ ነቲ ዘቕረቦ ግጥሚ፡ ከርእዮም ሓቲቶምዎ፤ ኣይጸልኡዎን። ድሕሪ'ዚ፤ ኣብቲ ውሽጢ ቤት ማእሰርቲ፡ ሓንቲ ኪነት ኣጣይሹ ክጉስጉስ ሓቲቶምዎ። ንሱ'ውን ፍቓደኛ ኮይኑ። ክራሩ ኣምጺኦምሉ። እሱር ኮይኑ እናተዓጀበ፡ ኣብ መቐለ እናዞረ ኣብ ህዝባዊ መድረኻት የበራብር ነይሩ። "አዚኣ መበገሲት ኮይናቶ፡ ካብ ሞት ወጺኡ'ምበር ካብ መንጎ እቶም ዝርሸኑ እዩ ነይሩ" ይብል። ኣብቲ እዋን፡ ኪሮስ ንደርጊ ዝጉስጉስ ዝነበረ ዘመስሎም ሰባት ክህልው ይኽእሉ እዮም። ተጋዳላይ ብርሃኑ ኣባዲ ግን፡ 'ኣይፋሉን' እዩ ዝብል። ደርጊ ክጉስጉሰሉ እዩ ነጻ ለቒቑዎ። ኪሮስ ድማ፡ ላዕሊ ላዕሉ ነቲ ስርዓት ዝድግፍ መሲሉ፡ ብውሻጣዊ መልእኽታት ግን ነቲ ስርዓት ይጎዝዮ ነይሩ ይብል። "ኪሮስ ዓዲ ሙሉእ ዘወየነ'ኮ እዩ" ንኣብነት "ጎንደራ ናይ ኸብዲ" ዝብል ናይ ኪሮስ ደርፊ፡ ኣብቲ እዋን ንስርዓት ደርጋውያን ካብ ዝግባእ ንላዕሊ እዩ ዝገልጾ ይብል። "ማርክሲዝም ሌኒንዝም፡ ከየንበብካያ ቲኦሪ ብተግባር ከይተርጎምካያ ናበይ፡ ናበይ፡ ናብ ወንበር ጉያ" ክብል ዝደረፎ፡ ብቐጥታ ንመራሕቲ እቲ ስርዓት ዝምልከት ከምዝኾነ ይገልጽ። ምንጪ ስእሊ, ኪሮስ "ኪሮስ ትንሳኤ ትግርኛ ገይረ እየ ዝወስዶ" ዝብል ብርሃኑ፡ ኣብ በረኻ'ውን ኩሉ ተጋዳላይ ብዘይ ኣፈላለይ ዝፈትዎ ደራፊ ምንባሩ ይዛረብ። "ካሊእ ተሪፉ፡ [ኣብ በረኻ] ኣብ ድምጺ ወያነ ምስተመደብኩ ናይ ስነ ጽሑፍ ስራሕቲ፤ ምህዞታት እንትንሰርሕ ኩሉ ጊዘ ናይ ኪሮስ ደርፍታት፡ ከም መነቃቓሒ ንግልገለሉ ነይርና" ክብል ይዝክሮ። ፍሉይነት ኪሮስ ኪሮስ ኣብ ዘመኑ ካብ ዝነበሩ ደረፍቲ ዝፈልዮ ሓደ፡ ነባር ወረዳታት ትግራይ ብእርይ ቁጽር እንትጽወዐን እዩ። ካብ ወልቃይት ጀሚሩ ክሳብ ኢሮብ ሓንቲ ከየትረፈ ኣዚሙለን። ብላዘአን ድማ ደሪፉለን። ብርሃኑ ኣባዲ፡ ከም ሓደ ነባር ጋዜጠኛን ጸሓፍን፡ ነዚ ዓብይ ትርጉም እዩ ዝህቦ። "ሰላም ዓዲ ገብሩ ቆራሮ ዓዲ ነብሪ ዓዲ ዳዕሮ ሰለኽለኻ ምስ ሸራሮ፤ ዓዲ 'ውዓለ ምስ ባድመ ዓዲ ሃገራይ .
